cyanic-selkie/wikianc huggingface dataset:
பிரான்சிஸ்கன் சபை
சபையின் தோற்றம்
இத்தாலி நாட்டில் அசிசி நகரில் மிகவும் வசதியான குடுமபத்தில் பிரான்சிஸ் 1182 இல் பிறந்தார். தாய் பீக்காவின் புனித வளர்ப்பில் பிரான்சிஸ் ஏழை இயேசுவின் ஊழியனாக உருவெடுத்தார். சமூகத்தில் அடித்தட்டு மக்களோடு தோழமைக்கொண்டு திருச்சபையில் கிறிஸ்துவின் நற்செய்தி வாழ்வை புதுப்பித்தார். தன்னுடன் இணைந்த சக நண்பர்களை கொண்டு எளிய துறவிகள் சபையை 1209 இல் தோற்றுவித்தார். ஏழைகள், தொழுநோயாளிகள் மற்றும் சமூகத்தில் ஒதுக்கப்பட்ட மக்களின் வாழ்வுக்கு இயேசுவின் பெயரால் தங்கள் வாழ்வை அர்ப்பணித்தனர். ஐரோப்பா முழுவதும் பிரான்சிசின் புகழ் பரவியதால் ஏராளமான இளையோர் இணைந்தனர், பெண்களும் இணைய அவர்களுக்கு புனித அசிசி கிளாரா உதவியுடன் ஒரு துறவற சபையை ஆரம்பித்தார்.திருமணமான ஆண்களும் பெண்களும் குடும்பத்தில் நற்செய்தி வாழ்வை வாழ புனித பிரான்சிசை நாட அவர்களுக்கும் ஒரு சபையை ஆரம்பித்தார் அதுவே இன்று பிரான்சிஸ்கன் மூன்றாம் சபை அல்லது பிரான்சிஸ்கன் பொதுநிலையினர் இயக்கம் என்று அழைக்கப்படுகிறது.
பிரான்சிஸ்கன் குடும்பம்
புனித பிரான்சிசால் ஆரம்பிக்கப்பட்ட எளிய துறவிகள் சபை அவரது இறப்பிற்குப் பிறகு பல குழுக்களாக செயல்பட்டது அதை அனைத்தையும் 1517 இல் திருத்தந்தை பத்தாம் சிங்கராயர் பிரான்சிஸ்கன் அப்செர்வன்ட்ஸ் மற்றும் பிரான்சிஸ்கன் கன்வென்ட்சுவெல்ஸ்  ஆகிய இரு குழுக்களில் இணைத்து தனி சபைகளாக அங்கீகரித்தார். பிரான்சிஸ்கன் சபையில் மறுமலர்ச்சியாக உருவெடுத்த கப்புச்சின் சபையை திருத்தந்தை ஏழாம் கிளமென்ட் 1528 இல் பிரான்சிஸ்கன் சபையின் மூன்று பிரிவுகளில் ஒன்றாக அங்கீகரித்து தனி சபையாக இயங்கிட அனுமதித்தார். பெண்களுக்கான உருவான சபை மற்றும் பொதுநிலையினர்க்கான ஒழுங்குகளை நூற்றுக்கணக்கான பல புதிய துறவற சபைகள் பின்பற்றி புனித பிரான்சிசின் ஆன்மிகத்தில் இணைந்தனர் இச்சபைகள் அனைத்தும் பிரான்சிஸ்கன் குடும்பம் என்ற ஒரு குடையின் கீழ் இயங்குகின்றன. திருச்சபையில் அதிகமான துறவிகளை கொண்ட துறவற குடும்பமாக இயங்குவது பிரான்சிஸ்கன் சபையாகும். இக்குடும்பத்தில் புகழ்பெற்ற பல புனிதர்கள் உண்டு அவர்களில் குறிப்பிடத்தக்கவர்கள் புனித அசிசியின் பிரான்சிசு, அசிசியின் புனித கிளாரா, புனித பதுவை நகர அந்தோனியார்  புனித பொனவெந்தூர், புனித ஹங்கேரியின் எலிசபெத், புனித சீயன்னா பெர்னார்டின், புனித சிக்மரிங்ஞன் பிதேலிஸ், புனித பிரின்டிசி நகர லாரன்சு, புனித வெரோனிக்கா ஜூலியானி, புனித லியோபோல்டு மேன்டிக், புனித மாக்சிமிலியன் கோல்பே, புனித பியட்ரல்சினாவின் பியோ ஆகியோர் ஆவர்.
உலகெங்கும் பிரான்சிஸ்கன் சபை
கிறிஸ்துவின் நற்செய்தியை உலகெங்கும் எடுத்துச் சென்ற முதல் துறவற சபை என்ற பெருமை பிரான்சிஸ்கன் சபைக்கே உண்டு. புனித பிரான்சிஸ் தனது சகோதரர்களை மொராக்கோ நாட்டுக்கு அனுப்பி நற்செய்தி அறிவிப்பு பணியை தொடங்கி வைத்தார். ஆசிய, ஆப்ரிக்கா, இலத்தின் அமெரிக்கா, வட அமெரிக்கா, ஆஸ்திரேலியா என அணைத்து கண்டகளுக்கும் கிறிஸ்துவின் நற்செய்தியை முதலில் எடுத்து சென்று விதைத்த பெருமை பிரான்சிஸ்கன் துறவற குடும்பத்துக்கு உண்டு. இன்று ஒரு இலட்சத்திற்கும் மேலான இருபால் பிரான்சிஸ்கன் துறவியர் உலகின் பல இடங்களில் இயேசுவின் புனித பணியை எளிய பிரான்சிசின் வழியில் செய்து வருகின்றனர்.
இந்தியாவில் பிரான்சிஸ்கன் சபையினர்
ஜான் மோந்தே கொர்வினோ என்ற பிரான்சிஸ்கன் துறவி சீனாவின் பெக்கிங்க் முதல் ஆயராக நியமிக்கப்பட்டார். சீனாவிற்கு செல்லும் வழியில் 1291-1292 ஆகிய ஆண்டுகளில் மயிலையில் தங்கி பல இடங்களுக்குச் சென்று பலருக்கு திருமுழுக்கு தந்தார். இந்தியாவிற்கு வாஸ் கோடாகாமா வருகைக்கு பிறகு 1500 இல் சில போர்த்துக்கீசிய பிரான்சிஸ்கன் துறவிகள் கோவா வருகை தந்து கிறிஸ்தவத்தை போதித்தனர். இந்தியாவில் முதன் முதலில் கால் பதித்த துறவற சபை பிரான்சிஸ்கன் சபையினர் ஆவர். போர்த்துக்கீசியர் இந்தியாவில் நிறுவிய அனைத்து குடியிருப்புகளின் ஆன்மிக பணியை இவர்களே ஏற்றனர், இந்தியாவில் புனித பதுவை அந்தோனியார் பக்தியை வளர்த்த பெருமைகுரியவர்களும் பிரான்சிஸ்கன் துறவிகளே ஆவர். பிரான்சிஸ்கன் கப்புச்சின் சபையினர் 1632 முதல் இந்தியாவில் மறைப்பணி ஆற்றி வருகின்றனர், மேலும் 20ம் நூற்றாண்டின் இறுதியில் பிரான்சிஸ்கன் கன்வென்ட்சுவல் துறவிகளும் இந்தியாவில் துறவற இல்லங்களை அமைத்து ஆன்மீகப் பணியாற்றுகின்றனர். பிரான்சிஸ்கன் கன்னியர் மற்றும் பிரான்சிஸ்கன் பொதுநிலையினர் என ஏராளமானயோர் புனித பிரான்சிசின் வழியில் இறைப்பணி ஆற்றுகின்றனர். இந்தியாவை சேர்ந்த புனித கொன்சாலோ கார்சியா மற்றும் புனித அல்ஃ‌போன்சா ஆகிய இருவரும் பிரான்சிஸ்கன் சபையை சேர்ந்தவர்கள் ஆவர்.
தமிழகத்தில் பிரான்சிஸ்கன் துறவிகள்
போர்த்துக்கீசியர் மயிலாப்பூரில் வணிகத்தளம் அமைத்தவுடன் முதலில் குடியேறி துறவற இல்லம் அமைத்தவர்கள் போர்த்துக்கீசிய பிரான்சிஸ்கன் துறவிகள். சாந்தோம் அருகில் புனித பிரகாச அன்னையின் (லஸ் சர்ச்) பெயரால் ஆலயம் நிறுவி மறைப்பரப்பு பணியை 1526 களில் தமிழ் மண்ணில் தொடங்கினர். பின் கடலூர், நாகப்பட்டினம், வேளாங்கண்ணி, மணப்பாடு, தூத்துக்குடி என தமிழக கடற்கரையோரங்களில் முதலில் கிறித்தவப்பணியை தொடங்கியவர்கள். தென்கோடி தமிழகத்தில் வாழும் பரதவர் இன மக்களை முதலில் கிறிஸ்தவத்திற்கு கொண்டு வந்தவர்கள் பிரான்சிஸ்கன் துறவிகளே ஆவர். புனித ஆரோக்கிய அன்னை காட்சி தந்த வேளை நகர் எனப்படும் வேளாங்கண்ணியின் முதல் மறைப்பணியாளர்கள், இங்கு அன்னையின் பக்தியை புகழை முதலில் பரப்பியவர்களும் இவர்களே ஆவர், 300 ஆண்டுகளுக்கு மேலாக தூய ஆரோக்கிய அன்னை திருத்தலம், வேளாங்கண்ணி பங்கின் பொறுப்பை ஏற்று திருத்தலமாக உயர உழைத்தவர்களும் இவர்களே. பிரான்சிஸ்கன் கப்புச்சின் சபையினர் 1632 முதல் தமிழ் மண்ணில் மறைபரப்பு பணியாற்றி புதுச்சேரி,சென்னை மற்றும் செங்கல்பட்டு மறைமவட்டங்களுக்கு கிறிஸ்தவ அடித்தளம் அமைத்தனர். இன்று 300 கப்புச்சின் தமிழ் துறவிகள் பல்வேறு புனித பணிகளை மேற்கொண்டுள்ளனர். பல பிரான்சிஸ்கன் கன்னியர் சபைகள் கல்விப் பணி, மருத்துவப்பணி தமிழகம் எங்கும் செய்து வருகின்றனர். பிரான்சிஸ்கன் பொதுநிலையினரும் தமிழத்தின் அணைத்து மறைமாவட்டங்களில் பிரான்சிசின் எளிய வாழ்வை மேற்கொண்டுள்ளனர். பிரான்சிஸ்கன் மூன்றாம் சபையை சேர்ந்த ஜோசப் தம்பி மற்றும் பரதேசி பீட்டர் ஆகியோர் திருச்சபையில் இறையடியார் நிலைக்கு உயர்த்தப்பட்டுள்ளனர் என்பது குறிப்பிடத்தக்கது.
பகுப்பு:கத்தோலிக்க துறவற சபைகள் *
மணியாச்சி அம்மச்சியார் கோயில்
மணியாச்சி அம்மச்சியார் கோயில் தமிழ்நாட்டில் தூத்துக்குடி மாவட்டம், மணியாச்சி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அம்மச்சியாரம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காரணாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஹுமாயூன் கபீர்
ஹமாயூன் கபீர் ஒரு பெங்காலி எழுத்தாளர் மற்றும் அரசியல்வாதி ஆவார்.கபீர் வங்காளத்தில் பரிதாபூர் மாட்டத்தில் உள்ள மாவட்டத்தில் கொமர்பூர் என்ற கிராமத்தில் பிப்ரவரி 22,1906-ல் பிறந்தார். இவருடைய தந்தை கான் பகதூர் கபீருதீன் அகமது ஆவார். இவர் வங்காளத்தில் துணை நீதிபதியாக இருந்தார்.
கல்வி[தொகு]
கபீர் 1922-ல் நடத்தப்பட்ட மெட்ரிகுலேசன் தேர்வில் முதல் வகுப்பில் தேர்ச்சி பெற்றார்.இவர் கல்கத்தாவில் உள்ள பிரசிடென்சி கல்லூரியில் கலைப்பிரிவில் இடைநிலைக் கல்வியை முடித்தார்.பிறகு கல்கத்தா பல்கலைக்கழகத்தில் பி.எ., மற்றும் எம்.எ., ஆங்கிலம் முதல் வகுப்பில் தேர்ச்சி பெற்றார்.இவர் இங்கிலாந்தில் உள்ள ஆக்‌ஸ்ஃபோர்டு-ல் உள்ள எக்ஸ்டர் கல்லூரியில் கல்வி உதவித் தொகை பெற்றார்.ஆக்‌ஸ்ஃபோர்டு பல்கலைக்கழகத்தில் நவீன இலக்கியங்களான தத்துவம்,அரசியல் அறிவியல்,பொருளாதாரம் ஆகியவறை 1931-ல் முதல் வகுப்பில் தேர்ச்சிபெற்றார்.
வாழ்க்கைப்போக்கு
ஹுமாயூன் கபீர்,1932-ல் புதிதாக உருவாக்கப்பட்ட ஆந்திரா பல்கலைக்கழகத்தில் விரிவுரையாளராகப் பணியாற்ற சர்வபள்ளி ராதாகிருஷ்ணனால் அழைக்கப்பட்டார்.பிறகு,டெல்லியில்லுள்ள பல்கலைக்கழக மானியக் குழுவில் இணைக் கல்வி ஆலோசகராகவும்,கல்விச் செயலராகவும் மற்றும் பல்கலைக்கழக மானியக் குழுவின் தலைவராகவும் பணியாற்றினார்.இவர் விமானப்போக்குவரத்துத்துறை அமைச்சராகவும்,கல்வி அமைச்சராக இருமுறையும், ஜவஹர்லால் நேரு மற்றும் லால் பகதூர் சாஸ்த்ரி பிரதம மந்திரியாக இருந்தபோது பணியாற்றினார்.மேலும் இவர் அறிவியல் ஆராய்ச்சி மற்றும் கலாச்சார மற்றும் பண்பாட்டுத் துறை அமைச்சராகவும் இருந்தார்.1965-ல் இந்திரா காந்தி அவர்களால் மதராஸ் மாகாணத்தின் ஆளுநராக நியமிக்கப்பட்டார்.ஆனால் கபூர் அதனை மறுத்துவிட்டார்.1956-லிருந்து 1962 வரை மாநிலங்களவை உறுப்பினராகவும்,1962-லிருந்து 1969 வரை மக்களவை உறுப்பினராகவும்,வங்காளத்தில் உள்ள பசிர்கட் தொகுதியிலிருந்து தேர்ந்தெடுக்கப்பட்டார்.
இலக்கியப் படைப்புகள்
ஹமாயூன் கபீர், மெளலானா அப்துல்கலாம் ஆசாத்தின் வாழ்க்கை வரலாறான "இந்தியா வின்ஸ் ஃப்ரீடம்"( India wins freedom" என்ற புத்தகத்தின் பதிப்பாசிாியர் ஆவார்.  மெளலானா ஆசாத் தனது வாழ்க்கை வரலாற்றை கபீாிடம் உருது மொழியில் எடுத்துரைத்தார்.  கபீர் அதனை ஆங்கிலத்தில் மொழி பெயர்த்தார்.   பன்னாட்டு கல்வி,  அறிவியல், கலாச்சாரம் மற்றும் பண்பாட்டு நிறுவனம் 1950-ல் வெளிவந்த "தி  ரேஸ் கெஸ்டின்" (The Race Question)  என்ற தலைப்பில் வெளிவந்த கட்டுரையை வரைவுச் சட்டமாகாக்கியவர்களுள் இவரும் ஒருவர்.
சொந்த வாழ்க்கை
இவருடைய மகள் லைலா கபீர் இந்திய அரசியல்வாதி ஜார்ஜ் பெர்னான்டஸ் -ஐ திருமணம் செய்து கொண்டார். இவருடைய உறவினர் அல்டாமஸ் கபீர் இந்தியாவின் 39-வது தலைமை நீதிபதியாவார். அவருடைய தங்கை மகள் சுக்லா கபீர் சின்கா கல்கத்தா உயர் நீதிமன்றத்தில் நீதிபதியாக இருக்கிறார். இவருடைய இளைய சகோதரர் ஜஹாங்கீர் கபீர் இந்தியாவில் உள்ள மேற்கு வங்காளத்தில் அரசியல்வாதியாக உள்ளார். 1930-ல் ஆக்ஸ்ஃபோர்டிலிருந்து திரும்பியவுடன் இந்துப் பெண்ணான சாந்திலதா தாஸ் குப்தாவை திருமணம் செய்தார். இந்நிகழ்வு சமுதாயத்தில் பொிய கலவரத்தை ஏற்படுத்தியது.
வெளி இணைப்புகள்
பகுப்பு:1906 பிறப்புகள் பகுப்பு:1969 இறப்புகள் பகுப்பு:வங்காள எழுத்தாளர்கள் பகுப்பு:மேற்கு வங்காள அரசியல்வாதிகள் பகுப்பு:இந்திய முஸ்லிம்கள் பகுப்பு:3வது மக்களவை உறுப்பினர்கள் பகுப்பு:4வது மக்களவை உறுப்பினர்கள் பகுப்பு:இந்திய தேசிய காங்கிரஸ் அரசியல்வாதிகள்
உளவுத்துறை (திரைப்படம்)
'உளவுத்துறை' ரமேஷ் செல்வன் இயக்கத்தில் 1998ம் ஆண்டு வெளிவந்த தமிழ்த் திரைப்படம் ஆகும். விஜயகாந்த் கதாநாயகனாக நடித்திருந்தார். விஜய் பிரபாகரன் தயாரிப்பில், ஷா இசையமைப்பில் 1998ம் ஆண்டு ஜனவரி 14ம் தேதி வெளியானது. விஜயகாந்தின் 125 வது படமாக வெளிவந்து மிகப் பெரிய வெற்றி படமாக அமைந்தது.
கதை
சில நபர்கள் மர்மமான முறையில் இறக்க, கடற்படை அதிகாரிகள் சிறந்த அதிகாரியான வசந்த் பெரியசாமியை (விஜயகாந்த்) புலன் விசாரணை செய்ய தேடுகின்றனர்.வசந்த் பெரியசாமி தன் அடையாளத்தை கிருஷ்ணசாமியாக மாற்றி, குடும்ப கஷ்டத்திற்காக கார் ஓட்டுனராக மாறுவேடத்திலிருக்கிறார். கடந்த காலத்தில் படிப்பறிவில்லாத மீனாவை (மீனா) திருமணம் முடித்து ஒரு பெண் குழந்தை ப்ரியா (பேபி ஜெனிபர்) உள்ளது. சில திவீரவாதிகள் மீனாவை கடத்தி வைத்து கொண்டு சிறையில் உள்ள கூட்டாளியை விடுவிக்க கோருகின்றனர். சில ஊழல் அதிகாரிகளின் உதவியுடன் வெளிவருவது மட்டுமில்லாமல் மீனாவையும் கொன்றுவிடுகின்றனர். கடற்படை துறையினரால் வசந்தும் சிறைக்கு செல்வதால், கடற்படை வேலையை மறந்து சாதாரண கார் ஓட்டுனராக இருக்கிறார். பின் கடற்படை வற்புறுத்தலால், வசந்த் பெரியசாமி பணியில் சேர முடிவெடுத்து கண்டுபிடிக்கிறார்.
பாடல்கள்
ஷா இத்திரைப்படத்திற்கு பின்னணி மற்றும் பாடல்களுக்கு இசையமைத்துள்ளார். பாடல்கள் 1998ம் ஆண்டு வெளிவந்தது. வைரமுத்து 6 பாடல்களையும் எழுதியிருந்தார்.
மேற்கோள்கள்
பகுப்பு:1998 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:விஜயகாந்த் நடித்துள்ள திரைப்படங்கள் பகுப்பு:மீனா நடித்த திரைப்படங்கள் பகுப்பு:ராதாரவி நடித்த திரைப்படங்கள் பகுப்பு:ஜனகராஜ் நடித்த திரைப்படங்கள்
தெகுரான் மாகாணம்
தெகுரான் மாகாணம் (Tehran Province (பாரசீக மொழி: استان تهران‎ Ostān-e Tehrān) என்பது ஈரானின் 31 மாகாணங்களில் ஒன்றாகும். இது 18909 sqkm    பரப்பளவில், ஈரானின் மத்திய பீடபூமியின் வடக்கே அமைந்துள்ளது.
தெஹ்ரான் மாகாணத்தின் எல்லைகளாக வடக்கில் மாசாந்தரான் மாகாணம், தெற்கில் கொம் மாகாணம், கிழக்கில் செம்மனன் மாகாணம் மற்றும் மேற்கில் அல்போர்ஸ் மாகாணம் போன்றவை உள்ளன. தெகுரான் பெருநகரமானது மாகாணத்தின் தலைநகராக உள்ளது. இந்த மாகாணமானத்தில் 2005 சூன் நிலவரப்படி, 13 நகரங்கள், 43 நகராட்சிகள் மற்றும் 1358 ஊர்கள் உள்ளன.
தெகுரான் மாகாணம் ஈரானின் பணக்கார மாகாணமாகும், ஏனெனில் இது நாட்டின் மொத்த உள்நாட்டு உற்பத்தியில் சுமார் 29% பங்களிக்கிறது. மேலும், இது நாட்டின் மக்கள் தொகையில் சுமார் 18% ஐ கொண்டுள்ளது. தெகுரான் மாகாணம் ஈரானில் மிகுதியாக தொழில்மயமாக்கப்பட்ட மாகாணமாக உள்ளது. அதன் மக்கள் தொகையில் 86.5% நகர்ப்புறங்களிலும், 13.5% மக்கள் கிராமப்புறங்களிலும் வசிக்கின்றனர்.
1778 இல் குவஜர் வம்சத்தால் தெஹ்ரான் நகரம் தலைநகராக அறிவிக்கப்பட்டபோது இந்த மாகாணம் முக்கியத்துவம் பெற்றது. தற்சமயம் தெகுரான் நகரமானது, எட்டு மில்லியன் மக்கள்தொகை கொண்டு, உலகின் அதிக மக்கள் தொகை கொண்ட 40 பெருநகரங்களில் ஒன்றாக உள்ளது. thumb|600x600px| தெஹ்ரான் மாகாண வரைபடம்
நிலவியல்
இந்த மாகாணத்தில் பாயும் மிகப்பெரிய ஆறுகளாக கராஜ் ஆறு மற்றும் ஜஜ்ரூத் ஆறு ஆகிய ஆறுகள் ஆகும்.
இந்த மாகாணத்தின் வடக்கில் அல்போர்சு மலைத்தொடர் போன்ற மலைத்தொடர்கள் பரந்துள்ளன. சவத் கூ மற்றும் ஃபிரூஸ் கூஹ் ஆகிய மலைகள் வடகிழக்கில் அமைந்துள்ளன. லாவாசநாத், காரா தாக், ஷெமிரனாத், ஹசன் அபாத் மற்றும் நாமக் மலைகள் தெற்குப் பகுதிகளில் உள்ளன. பிபி ஷார் பானூ மற்றும் அல்காத்ர் ஆகியன தென்கிழக்கில் அமைந்துள்ளன. மேலும் கஸ்ர்-இ-ஃபிரூஜேயின் சிகரங்கள் மாகாணத்தின் கிழக்கே அமைந்துள்ளன.
சுற்றுச்சூழல் ரீதியாக, தெஹ்ரான் மாகாணத்தின் தென் பகுதிகளில் காலநிலை வெப்பமாகவும் வறண்டதாகவும் இருக்கிறது, ஆனால் மலைப்பகுதியில் குளிர் மற்றும் அரை ஈரப்பதம் கொண்டதாக உள்ளது. மேலும் உயர்ந்த மலைப் பகுதிகளில் நீண்ட குளிர்காலத்துடன் குளிர்மிக்கதாக உள்ளன. ஆண்டின் வெப்பமான மாதங்களாக சூலை நடுப்பகுதியிலிருந்து செப்டம்பர் நடுப்பகுதி வரை உள்ளது. அச்சமயம் வெப்பநிலையானது 28 C முதல் 30 C    வரையும், குளிர்மிக்க மாதங்களான திசம்பர் முதல் சனவரிவரை  1 C   வெப்பம் நிலவுகிறது. ஆனால் குளிர்காலத்தில் சில நேரங்களில் இது -15 C வரை கூட செல்கிறது. தெகுரான் நகரில் மிதமான குளிர்காலம் மற்றும் வெப்பமான கோடை காலம் உள்ளது. சராசரி ஆண்டு மழையளவு சுமார் 200 mm, குளிர்காலத்தில் அதிகபட்சம் மழை பொழிகிறது. மொத்தத்தில், மாகாணத்தில் அரை வறண்ட, தெற்கில் ஸ்டெப்பி புல்வெளி காலநிலை மற்றும் வடக்கில் அல்பைன் தட்பவெப்பம் நிலவுகிறது.
மேற்கோள்கள்
பகுப்பு:ஈரானின் மாகாணங்கள் பகுப்பு:Coordinates on Wikidata
குமாரபுரம் (இலங்கை)
குறிப்புகள்
பகுப்பு:திருகோணமலை மாவட்டத்தில் உள்ள ஊர்களும், நகரங்களும்
அ. குமாரதுரை
அருணாசலம் குமராதுரை (25. மே, 1939 - 22 சனவரி 2019) என்பவர் இலங்கையின் கிழக்கு மாகாணத்தின் திருகோணமலை மாவட்டத்தில் உள்ள ஒரு சிறிய கிராமமான குமாரபுரத்தை நிறுவியவர். இவர் மறைந்த தமிழர் ஐக்கிய விடுதலை முன்னணியின் (TULF) திருகோணமலை மாவட்ட நாடாளுமன்ற உறுப்பினர் அ. தங்கதுரையின் தம்பி ஆவார்.
வெளி இணைப்புகள்
பகுப்பு:2019 இறப்புகள் பகுப்பு:1939 பிறப்புகள் பகுப்பு:இலங்கைத் தமிழர் பகுப்பு:இலங்கை இந்துக்கள்
தங்க நிற மந்தி
தங்க நிற மந்தி (Gee's golden langur) என்பது ஒரு குரங்கு இனமாகும். இது இந்தியாவின் மேற்கு அசாமின் ஒரு சிறிய பகுதியில் காணப்படுகிறது. இந்தியாவில் அதிக அழிவாபத்தை எதிர்நோக்கியுருக்கும் முதனிகளுள் இது ஒன்று.
விளக்கம்
இக்குரங்கு கருமையான முகமும், பொன்நிற முடியும் நீண்ட வாலும் கொண்டது. இது பெரும்பாலும் உயர்ந்த மரங்களில் வசிக்கும். கிளைவிட்டு கிளைதாவுகையில் இதன் நீண்ட வால் சமநிலை உண்டாக்க உதவுகிறது.
பைரா மால்
பைரா மால் (Paira Mall)  இந்தியாவைச் சேர்ந்த  ஒரு மருத்துவர் ஆவார். 1874 ஆம் ஆண்டு முதல் 1957 ஆம் ஆண்டு வரையிலான காலத்தில் இவர் வாழ்ந்தார். ஒரு மொழியியலாளராகவும் இலண்டனில் உள்ள என்றி வெல்கமின் வரலாற்று மருத்துவ அருங்காட்சியகத்தின் சேகரிப்பாளராகவும் அறியப்பட்டார். thumb| பைரா மால்
சுயசரிதை
இந்தியாவில் பிறந்த மால், ருசோ-சப்பானியப் போரில் (1904-1905) இராணுவ அறுவை சிகிச்சை நிபுணராகப் பணியாற்றினார். செருமன், பிரெஞ்சு, இத்தாலியன், சமசுகிருதம், பாரசீகம், இந்தி, பஞ்சாபி, அரபு மற்றும் ஆங்கிலம் ஆகிய மொழிகளில் சரளமாகப் பேசக்கூடியவராக இருந்தார்.
1910 ஆம் ஆண்டு இலண்டனில் நிறுவப்பட்ட இந்திய சங்கத்தின் உறுப்பினராக மால் இருந்தார்.
மரபு
16 நவம்பர் 2017 முதல் ஏப்ரல் 8, 2018 வரை, வெல்கம் அருங்காட்சியகம் தனது சேகரிப்பில் இருந்த மருத்துவப் பொருட்கள், ஓவியங்கள் மற்றும் கையெழுத்துப் பிரதிகள் உட்பட பைரா மால் சேகரித்த பொருட்கள் "ஆயுர்வேத மனிதன்: இந்திய மருத்துவத்துடன் சந்திப்புகள்"  என்ற தலைப்பில் நடைபெற்ற கண்காட்சியில் இடம்பெற்றன. மால் பயணம் செய்த போது வெல்கம் மற்றும் அவரது ஊழியர்களுடன் பைரா மால் எழுதிய எழுத்துப்பூர்வ கடிதப் பரிமாற்றங்களும் இக்கண்காட்சியில் அடங்கும். அப்பல்லோ பத்திரிகை, மாலிடம் இருந்து வரப்பெற்ற  கடிதங்கள் "கண்டங்கள் மற்றும் கலாச்சாரங்கள் முழுவதும் மருத்துவ மற்றும் கலாச்சார பாரம்பரியத்தின் இயக்கத்தை கண்டறிய உதவுகின்றன என்று செய்தி வெளியிட்டது..
மேலும் படிக்க
பின்வரும் புத்தகங்கள் பைரா மால் மற்றும் அவரது படைப்புகள் பற்றியவை:
மேற்கோள்கள்
பகுப்பு:1957 இறப்புகள் பகுப்பு:1874 பிறப்புகள் பகுப்பு:இந்திய மருத்துவர்கள் பகுப்பு:இந்திய மொழியியலாளர்கள்
இந்திரன் (இந்து சமயம்)
இந்திரன் (தேவேந்திரன் ) என்பவர் இந்து தொன்மவியல் அடிப்படையில் தேவ உலகத்தின் அரசனாவார். இவருடைய மனைவி இந்திராணி. இவர் வேதகால இந்து சமயத்தில், மிக முக்கியமான தேவர்களில் ஒருவராக உயர் நிலையில் வைத்து வணங்கப்பட்டவர்.
ரிக் வேதத்தில்
இந்துக்களின் மிகப்பழைய புனித நூலான ரிக் வேதத்தில் தலைமைக் கடவுளாகப் போற்றப்படுபவர் இந்திரனே. அவ்வேதத்திலுள்ள சுலோகங்களில் காற்பங்குக்கு மேற்பட்டவை இந்திரனைப் போற்றுவனவாகவே உள்ளன. இவருடைய வீர தீரச் செயல்களைப் பற்றிய ஏராளமான குறிப்புக்கள் வேதங்களிலே காணப்படுகின்றன. மனத்தின் வேகத்தையும் கடந்த வேகத்தில் செல்லக்கூடிய தேரை உடையவனாகக் கூறப்படுகின்ற இந்திரன் ஐராவதம் என்னும் வெள்ளை யானையை வாகனமாகக் கொண்டவன் என்றும் குறிப்பிடப்படுகின்றது. இவர் வஜ்ஜிராயுதத்தை ஆயுதமாகக் கொண்டவர். இவர் போர்க்குணம் கொண்ட கடவுளாகச் சித்தரிக்கப்படுவதன் காரணமாகப் போருக்குச் செல்லும் வீரர்கள் இந்திரனை வணங்கிச் செல்வது வழக்கமாக இருந்திருக்கிறது. இந்திரனுக்கு ஜெயந்தன் என்னும் பெயருடைய ஒரு மகன் உண்டு என்று கூறப்படுகிறது. அமிர்தத்தை குடித்த தேவர்களில் ஒருவர். யாகங்களில் படைக்கப்படும் ஹவிஸை (படையலை) அக்கினி இந்திரன் முதலான தேவர்களுக்கு பகிர்ந்து தருகிறான்.
புராணங்களில்
தொடர்ந்தும் தேவர்களின் தலைவனாகவே இந்திரன் மதிக்கப்பட்டாலும், வேதகாலத்துக்குப் பின்னர் அவன் நிலை தாழ்ந்துவிட்டது.ஆரியர்களால் உருவாக்கப்பட்ட ராமாயணத்தின் ஆரம்ப காலம் (கி.மு 6ஆம் நூற்றாண்டு)  தொட்டே இந்திரன் பற்றிய இழிவான பேச்சுகள் தொடங்கிவிட்டது என்பதே உண்மை. வியாசரால் எழுதப்பட்ட ஜெயம் (கி.மு 5 ஆம் நூற்றாண்டு) எனப்படும் மகாபாரதத்திலும், புராணங்களிலும் இந்திரன் பெரிய அளவில் போற்றப்படவில்லை என்றே  தெரியவருகிறது. வேதங்களில்கூட மூன்று இந்திரர்கள் உள்ளனர். அவர்களுள் இரண்டு இந்திரர்கள் இந்தியத்தமிழர்கள்; ஒருவர் கிருஷ்ணர் எனப்பட்ட கரவேல், மற்றொருவர் திருமால் எனப்பட்ட செம்பியன் கரிகால்சோழன். முதல் இந்திரனே அந்நிய நாட்டவன். இவனுக்கும் ஒரு இந்தியத் தமிழ்ப்பெண்ணுக்கும் பிறந்தவனாலேயே இந்த அந்நிய இந்திரன் அடக்கி ஒடுக்கப்பட்டான். அப்படி அடக்கி ஒடுக்கியவனே செவ்வாய் எனப்பட்ட செங்குட்டுவன்.
பின் குறிப்பு:- இந்த ஆரியர் -தமிழர் பாகுபாடு மிகுந்த நகைப்பை வரவழைக்கும். தமிழ்சித்தர் போகர் அருளிய 'ஜெனன சாகரம் ' என்ற நூலைப் படித்திருந்தால் இது புலப்படும். 'ஆதியில் நந்தியாகி, அயனும் மாலுமாகி, பிறகு இந்திரன், முருகன், ராமன், கிருஷ்ணன், நபி என்று ஜெனனம் எடுத்தபின் இன்று போகராக இருக்கிறேன்' (பா.324) என்கிறார். அப்படி என்றால் தேவேந்திரனான போகர் ஆரியரா? புராணங்களில் ஒவ்வொரு கதாபாத்திரமும் வேறொரு பாத்திரத்தை ஏற்கும். இதை ஈசன் தான் முடிவு செய்கிறார் என்று போகர் குறிப்பிடுகிறார்.
இந்திர விழா
இந்திர விழா என்பது இந்திரனை சிறப்பிக்கும் வகையில் பழந்தமிழகத்தில் கொண்டாடப்பட்ட விழாவாகும். பசி, பிணி, பகை முதலியவற்றால் துன்பம் அடையாது இருத்தல் பொருட்டுத் தெய்வத்தைக் கருதிச் செய்யும் சாந்திப் பெருவிழாவே இந்திர விழாவாகும். இவ்விழாவைத் தீவகச் சாந்தி செய்தரு நன்னாள் என்று சாத்தனார் கூறுகின்றார்.
இவ்விழா புகார் என்ற நகரோடு அதிகம் தொடர்புற்றிருந்தாலும், மதுரையிலும் கொண்டாடப்பட்டது. இலக்கியங்களில் உவமை கூறும் அளவுக்கு இவ்விழா சிறப்பு பெற்றிருந்தது. தொடித்தோட் செம்பியன் எடுத்த காதல் விழாவைக் காமன் விழா என்றும், இந்திர விழா என்றும் குறிப்பிடுகின்றனர். அவ்விழா, இருபத்தெட்டு நாள் 'நாளேழ் நாளினு நன்கறிந்தீர் என'க் குறிப்படுவர். அவ்விழா விருந்தாட்டு விழா என்றும் குறிப்பிடப்படுகிறது. ஆகையால் அதனை ஆண்டுதோறும் கொண்டாடப்படும் விழா என்று பொருள் கொள்ளலாம்.
மேற்கோள்கள்
பகுப்பு:தேவர்கள் பகுப்பு:பன்னிரு ஆதித்தர்கள்
ராணி பவசங்கரி
ராணி பவசங்கரி (Maharani Bhavashankari) வங்காளத்தின் பூர்சூட் நகரை தலைமை இடமாக கொண்டு பூர்சூட் இராச்சியத்தை ஆண்ட அரசி ஆவார். இவரது ஆட்சி காலத்தில் பூர்சூட் இராச்சியம் கிழக்கு இந்தியாவின் வலிமை மிக்க, செழிப்பான மற்றும் சிறந்த இந்து இராச்சியமாக விளங்கியது. மேலும் இவர் ஒடிசாவின் லோஹானி பதான் சுல்தான்களை தோற்கடித்தவர்.
இளமை பருவம்
ராணி பவசங்கரி வங்காளத்தை சேர்ந்த ஒரு குலின் பிராமணர் குடும்பத்தில் பிறந்தார். இவரது தந்தை தினநாத் சவுத்தரி ஓர் சிறந்த போர் வீரர் ஆவார். இவர் நல்ல உயரமும், உடல் வாகும் பெற்ற தலைமை வீரர் ஆவார். இவர் தம் கட்டுபாட்டில் ஆயிரக்கணக்கான போர் வீரர்களை கொண்டு, அவர்களுக்கு போர் புரியும் நுட்பங்களை கற்றுக்கொடுத்தார். தினநாத் சவுத்தரி பூர்சூட் இராச்சியத்தின் மதிப்பு மிக்க தலைமை போர் வீரர் ஆவார். தினநாத் சவுத்தரி தம்பதிகளுக்கு மூத்த மகளாக பவசங்கரி பெந்தோ கோட்டையில் பிறந்தார். பவசங்கரியின் தாயார் தமது இரண்டாவது பிரசவத்தில் ஆண் குழந்தையை பெற்றெடுத்து பின் இறந்தார்.
தனது இளய சகோதரர் தம் வளர்ப்பு தாயினால் வளர்க்கப்பட்டார். பவசங்கரி தனது தந்தையின் அரவணைப்பில் வளர்ந்தார். தனது தந்தையின் மூலம் குதிரை ஏற்றம், வாள்வீச்சு மற்றும் வில்வித்தை முதலிய போர் பயிற்சிகளை கற்று தேர்ந்தார். ஒரு போர் வீரரைப் போல போர் உடை அணிந்து தனது தந்தையுடன் குதிரை சவாரி செய்தார். பவசங்கரி பூர்சூட் இராச்சியத்தின் துணிச்சலான இளம் போர் வீரரைப் போல் வளர்ந்தார். பின்னர் இவர் போர் நுட்பங்கள், இராஜதந்திரம், அரசியல், சமூகவியல், தத்துவம் மற்றும் இறையியல் ஆகியவற்றில் கற்று தேர்ந்தார்.
திருமணம்
துணிச்சல் மிக்க இளம் பவசங்கரி வழக்கமாக தாமோதர் நதி பாயும் காட்டு பகுதியில் மான்களை வேட்டையாட செல்வார். ஒருமுறை வேட்டைக்கு செல்கையில் காட்டெருமைகள் அவரை தாக்கியது. அப்போது பவசங்கரி ஒரே ஈட்டி வீச்சால் காட்டெருமைகளை தாக்கி கொன்றார். அந்த சமயத்தில் பூர்சூட் இராச்சியத்தின் மன்னர் ருத்திரநாராயணன் தாமோதர் வழியாக தமது படைகளுடன் சென்று கொண்டிருந்தார். காட்டெருமைகளை ஒரு இளம் பெண் ஈட்டியால் கொன்ற காட்சி அவரை கவர்ந்தது. ருத்திரநாராயணனுக்கும் பவசங்கரிக்கும் இடையிலான திருமணத்தை அரச குலக்குரு ஹரிதேவ் பட்டாச்சாரியார் நிச்சயித்தார். பவசங்கரி ஆரம்பத்தில் தன்னை யார் ஒருவர் வாள் சண்டையில் போட்டியிட்டு வெற்றி பெருகிறாரோ அவரை திருமணம் செய்துகொள்ளலாம் என நினைத்தார்.
ஆனால், ஒரு சாதாரண பெண் ஒரு நாட்டின் அரசருடன் வாள் சண்டையில் ஈடுபட முடியாததால் அவர் தன் முடிவை மாற்றிக்கொள்ள வேண்டியிருந்தது. எனவே இதன் பரிகாரமாக இருவரும் சேர்ந்து பூர்சூட் இராச்சியத்தின் குலதெய்வம் மற்றும் காவல் தெய்வமாக கருதப்படும் தெய்வமான ராஜபல்லவி தேவிக்கு முன்னால் பெரிய கொம்புகள் கொண்ட ஒரு இணை நீர் எருமைகள் மற்றும் ஒரு செம்மறியாட்டை பலியிட வேண்டும் என்று முடிவு செய்தனர். ராஜ்பால்ஹத் என இந்த பழைய தலைநகருக்கு இந்து தெய்வம் ராஜபல்லவி தேவியின் பெயரிடப்பட்டது.
மேற்கோள்கள்
பகுப்பு:இந்திய அரச குடும்பப் பெண்கள்
அனந்த பத்மநாப நாடார்
அனந்த பத்மநாப நாடார் கன்னியாகுமரி மாவட்டத்தில் வேர்கிளம்பிக்கு அருகில் உள்ள தச்சன்விளை என்ற ஊரில் பிறந்தார். இவரது காலம் கி.பி. 1698-1750 ஆகும். இவர் திருவிதாங்கூர் மன்னன் மார்த்தாண்ட வர்மா அரியணை ஏற உதவியர். மார்த்தாண்ட வர்மா ஆட்சியில் முதன்மை தளபதியாக பணியாற்றியுள்ளார். 1741-இல் குளச்சலில் நடைபெற்ற குளச்சல் சண்டையில் மார்த்தாண்டவர்மா அரசுக்கும் - டச்சுப் படைக்கும் இடையே நடைபெற்ற போரில் டச்சுக்காரர்களைத் தோற்கடித்து அவர்களின் படைத்தலைவன் டிலனாயைக் கைது செய்தார். இப்போரில் அனந்த பத்மநாப நாடார் தலைமையில் அன்றைய காலகட்டத்தில் வாழ்ந்த 108 நாடார் ஆசான்களின் துணைக் கொண்டு டச்சுப் படையினரை தோற்கடித்தார். தனது ஆட்சியைக் காப்பாற்றிய அனந்த பத்மநாபன் நாடாருக்கு, மார்த்தாண்டவர்மா ஏராளமான ஊர்களையும், விளை நிலங்களையும், ஏலாக்களையும் வழங்கியதற்கான செப்புப்பட்டயங்கள் பல உள்ளது.
நினைவிடங்கள்
குளச்சல் சண்டையில் வெற்றி பெற்றதற்காக அவரை பாராட்டி அவர் பெயரில் பல நினைவிடங்களை அமைத்த மன்னன் மார்த்தாண்ட வர்மன், பல ஊர்களுக்கு அனந்த பத்மநாபனின் பெயரைச் சூட்டினார். குமரி மாவட்டத்தில் உள்ள பத்மநாபபுரம் அரண்மனையின் பெயர் இவரை கவுரவிக்கும் விதமாக சூட்டப்பட்டது.
வேலு தம்பி தளவாய்
அனந்த பத்மநாப நாடாருக்கு பின் வந்த வேலுதம்பி தளவாய், நாடார் வீழ்ச்சிக்கு முக்கிய காரணமாக இருந்தவர். அனந்த பத்மநாப நாடாருக்கு பின் திருவிதாங்கூர் ஆட்சியின் தளபதியாக பொறுப்பு வகித்த இவர் 1809 ஆம் ஆண்டில் 3 ஆயிரத்திற்கும் மேற்பட்ட நாடார்களை வெட்டிப் படுகொலை செய்து கடலில் வீசினார். நாடார்களுக்கான வரியை இரட்டிப்பாக்கி கொடுமைப் படுத்தினார். வீரபாண்டிய கட்டபொம்மனை வீழ்த்த ஆங்கிலேயர்களுக்கு உதவி செய்தார். இவர் காலத்தில் அனந்த பத்மநாப நாடாரின் வரலாறு திரித்தல் மற்றும் நினைவிடங்கள் சிதைத்தல் நடைபெற்றது.
கூத்து முட்டல் கிராமம் கரிய பெருமாள் கோயில்
கூத்து முட்டல் கிராமம் கரிய பெருமாள் கோயில் தமிழ்நாட்டில் சேலம் மாவட்டம், கூத்து முட்டல் கிராமம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது. [[தை மாதம்]] முக்கிய திருவிழா நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
குன்றத்தூர் ஊராட்சி ஒன்றியம்
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, குன்றத்தூர் ஊராட்சி ஒன்றியத்தின் மொத்த மக்கள் தொகை 2,47,452 ஆகும். அதில் பட்டியல் சமூக மக்களின் தொகை 73,790 ஆக உள்ளது. பட்டியல் பழங்குடி மக்களின் தொகை 2,258 ஆக உள்ளது.
ஊராட்சி மன்றங்கள்
குன்றத்தூர் ஊராட்சி ஒன்றியத்தில் உள்ள ஊராட்சி மன்றங்களின் விவரம்;
மேற்கோள்கள்
பகுப்பு:காஞ்சிபுரம் மாவட்ட ஊராட்சி ஒன்றியங்கள்
டிமான்ட்டி காலனி (திரைப்படம்)
டிமான்ட்டி காலனி 2015 ஆவது ஆண்டில் வெளியான ஒரு இந்தியத் தமிழ் திகில் திரைப்படமாகும். அசய் ஞானமுத்து எழுதி இயக்கிய இப்படத்தில் அருள்நிதி, ரமேஷ் திலக், சனந்த், அபிசேக் ஜோசப் ஆகியோர் முக்கிய வேடங்களில் நடித்திருந்தனர். அரவிந்த் சிங் ஒளிப்பதிவு செய்த இத்திரைப்படத்தின் பாடல்களுக்கு கேபா ஜெர்மியா இசையமைத்திருந்தார். பின்னணி இசையை எசு. சின்னா உருவாக்கியிருந்தார்.
புழுவடிவம்
புழுவடிவம் (Vermiform) ஒரு புழு போன்ற வடிவத்தை விவரிக்கிறது. இச்சொல் பெரும்பாலும் உயிரியல் மற்றும் உடற்கூறியல் துறையில் வெர்மிபார்ம் எனப் பயன்படுத்தப்படுகிறது. பொதுவாக மென்மையான உடல் பாகங்கள் அல்லது குழாய் அல்லது உருளை வடிவம் கொண்ட விலங்குகளைக் குறிக்க இச்சொல் பயன்படுத்தப்படுகிறது. இலத்தீன் மொழி வேர்ச்சொல் வெர்ம்சு என்பது புழுக்களையும் பார்ம்சு என்பது வடிவம் என்ற பொருளையும் குறிப்பனவாகும். நன்கு அறியப்பட்ட எடுத்துக்காட்டாக மனிதர்களின் குடலிலும் பல பாலூட்டிகளிலும் பின் இணைப்பாக காணப்படும் குடல்வாலைக் கூறலாம்.
பல மென்மையான உடல் கொண்ட விலங்குத் தொகுதி உயிரினங்கள் குறிப்பாக புழுவடிவம் கொண்டவையாக விவரிக்கப்படுகின்றன. வளையப் புழு குடும்ப வகையைச் சேர்ந்த மண்புழு மற்றும் இதன் ஒப்புமை குடும்பங்கள், ஒட்டுண்ணிப்புழுக்கள் உட்பட உருளைப்புழு தொகுதியைச் சேர்ந்த உயிரினங்கள் போன்றவை புழுவடிவம் கொண்டவை என்று விவரிக்கப்படுகின்றன. ஆனால் இதே விளக்கத்திற்கு குறைவாக அறியப்பட்ட விலங்குத் தொகுதிகளாக நுண் ஒட்டுண்ணிகளான கடல்வாழ் முதுகெலும்பற்ற உயிரினங்கள் முதல் நாடாப் புழுக்கள் வரை உள்ள விலங்குத் தொகுதிகளும் உட்படுகின்றன.
மேற்கோள்கள்
பகுப்பு:உடற்கூற்றியல்
டிரைகுளோரோமெத்தில்
டிரைகுளோரோமெத்தில் (Trichloromethyl) என்பது –CCl3 .என்ற வாய்ப்பாட்டால் குறிக்கப்படும் ஒரு வேதி வினைக்குழுவாகும். இதை ஒரு மெத்தாக்சி குழு –O–CH3 என்று கருதலாம். மெத்தாக்சி குழுவிலுள்ள ஐதரசன் அணுக்கள் ஒவ்வொன்றும் குளோரின் அணுக்களால் இடப்பெயர்ச்சி செய்யப்பட்டால் உருவாகும் குழு டிரைகுளோரோமெத்தில் எனப்படுகிறது. இக்குழுவைச் சேர்ந்த சேர்மங்கள் அனைத்தும் கரிம குளோரின் வகை சேர்மங்களின் துணைக்குழு சேர்மங்களாகக் கருதப்படுகின்றன. டிரைகுளோரோமெத்தேன் (H–CCl3), 1,1,1-டிரைகுளோரோயீத்தேன் (H3C–CCl3), குளோரால் (HOC–CC) போன்றவை இவ்வகைச் சேர்மங்களுக்கு சில குறிப்பிடத்தக்க உதாரணங்களாகும்.
டிரைகுளோரோ அசிட்டிக் அமிலத்தின் HOOC–CCl3 அமிலக்காரத்தன்மை மாறிலியின் மதிப்பு 0.77 ஆகும். அசிட்டிக் அமிலத்தின் அமிலக்காரத்தன்மை மாறிலியின் மதிப்பு 4.76 என்பது குறிப்பிடத்தக்கது.
இந்த காரணத்தினால் டிரைகுளோரோ மெத்தில் குழு கரிமச் சேர்மங்களின் காரத்தன்மையை குறைக்கிறது எனலாம்.
மேற்கோள்கள்
பகுப்பு:கரிம ஆலைடுகள் பகுப்பு:ஆலோ ஆல்க்கைல் குழுக்கள் பகுப்பு:டிரைகுளோரோமெத்தில் சேர்மங்கள்
மருதன்வாழ்வு அரிய நாச்சியம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அரிய நாச்சியம்மன் சன்னதியும், விநாயகர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இந்திய பொதுவுடமைக் கட்சி மார்க்சிஸ்டின் தமிழக சட்டமன்ற உறுப்பினர்களின் பட்டியல்
குறிப்பிடத்தக்க விவரங்கள்
பகுப்பு:தமிழக அரசியல் பகுப்பு:மார்க்சியம்
ஐக்கிய பாசோக்மோமோகான் கடாசான் மூருட் அமைப்பு
ஐக்கிய பாசோக்மோமோகான் கடாசான் மூருட் அமைப்பு (United Pasokmomogun Kadazandusun Murut Organisation), (Pertubuhan Pasokmomogun KadazandusunMurut Bersatu), என்பது கிழக்கு மலேசியா, சபாவைச் சேர்ந்த கடாசான், டூசுன், மூருட் இன மக்களையும் தீபகற்ப மலேசியாவில் பூர்வீக மக்களையும் பிரதிநிதிக்கும் ஓர் அரசியல் கட்சியாகும்.
யுப்கோ என்று அழைக்கப்படும் இந்தக் கட்சி டான் ஸ்ரீ பெர்னர்ட் டொம்போக் என்பவரால், 1964 இல் தோற்றுவிக்கப்பட்டது. சபாவில் வாழும் கடாசான், டூசுன், மூருட் இன மக்களின் உரிமைகளுக்காகவும், அவர்களின் மேம்பாட்டிற்காகவும் அந்தக் கட்சி அமைக்கப்பட்டது.
அண்மைய காலங்களில் இக்கட்சி தீபகற்ப மலேசியாவிலும் கிளைகளைத் திறந்துள்ளது. பாரிசான் நேசனல் கூட்டணியின் உறுப்புக் கட்சியாக இருக்கும் இந்தக் கட்சிக்கு, மலேசிய நாடாளுமன்றத்தில் நான்கு இடங்கள் உள்ளன.
அழகப்பன் நகர் மூவர் கோயில்
மூவர் கோயில் என்பது தமிழ்நாடு மாநிலத்தில் மதுரை மாவட்டத்தின் அழகப்பன் நகர் புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். சொக்கநாதர் சுவாமியை மூலவராகக் கொண்ட இக்கோயிலில், மூலவருக்குப் பின்புறம் விஷ்ணு, மீனாட்சி அம்மன் மற்றும் சிவன் ஆகிய மூவரும் (சிவபெருமானுக்கு மீனாட்சியம்மனை திருமணத்திற்காக விஷ்ணு தாரை வார்த்து) காட்சியளிப்பதால் இக்கோயில் மூவர் கோயில் என்றழைக்கப்படுகிறது. மேலும், சிவன், விஷ்ணு, பிரம்மா ஆகிய மூவர் மற்றும் பார்வதி, இலட்சுமி, சரசுவதி ஆகிய முப்பெரும் தேவியர் சன்னதிகளும் இக்கோயிலில் இடம் பெற்றுள்ளதாலும் இக்கோயில் மூவர் கோயில் என்ற திருநாமத்துடன் திகழ்கிறது.
ஐக்கிய பாசோக்மோமோகான் கடாசான் மூருட் அமைப்பு
மேலும் தகவல்கள்
பகுப்பு:மலேசிய அரசியல் கட்சிகள்
அழகப்பன் நகர் மூவர் கோயில்
கடல் மட்டத்திலிருந்து சுமார் 184 மீட்டர் உயரத்தில் அமைந்துள்ள மூவர் கோயிலின் புவியியல் ஆள்கூறுகள், 9.8974°N, 78.0952°W ஆகும்.
சொக்கநாதர், விஷ்ணு, பிரம்மா, வெங்கடாசலபதி, பார்வதி, இலட்சுமி, சரசுவதி, கனகதுர்க்கை, தட்சிணாமூர்த்தி, செல்வ சித்தி விநாயகர், பாலமுருகன், ஐயப்பன், நந்தீசுவரர், சக்கரத்தாழ்வார், அனுமன், கால பைரவர், அப்பர், சம்பந்தர், சுந்தரர், மாணிக்கவாசகர், வள்ளலார், நாகலிங்கம் மற்றும் கருப்பண்ணசாமி ஆகியோர் இக்கோயிலில் அருள்பாலிக்கின்றனர்.
புரூணை உள்நாட்டுப் போர்
புரூணை உள்நாட்டுப் போர் (ஆங்கிலம்: Brunei Civil War; மலாய்: Perang Saudara Brunei; இடச்சு மொழி: Bürgerkrieg von Brunei) என்பது புரூணை சுல்தானகத்தில் (Bruneian Sultanate) 1660 முதல் 1673 வரை நடைபெற்ற உள்நாட்டுப் போர் ஆகும்.
புரூணை நாடு மலேசியாவின் சரவாக் மாநிலத்தால் சூழப்பட்டு உள்ளது. அதன் வடக்கில் தென் சீனக் கடல் உள்ளது. 1984 சனவரி 1-ஆம் தேதி ஐக்கிய இராச்சியத்திடம் இருந்து விடுதலை பெற்றது. புரூணை அரசாங்கம் சுல்தான் வம்சாவழியினரால் ஆளப்படும் ஒரு முழுமையான முடியாட்சி நாடாகும்.
வரலாறு
புரூணையின் பதின்மூன்றாவது சுல்தான் புரூணை சுல்தான் முகமது அலி (Brunei Sultan Muhammad Ali); அவருடைய மகனின் பெயர் இளவரசர் பெங்கீரான் மூடா பொங்சு (Pengiran Muda Bongsu).
புரூணை சுல்தான் முகமது அலியின் மூத்த அமைச்சர்களில் ஒருவர் பெங்கீரான் அப்துல் முபின் (Pengiran Abdul Mubin); அவருடைய மகனின் பெயர் பெயர் பெங்கீரான் மூடா ஆலாம் (Pengiran Muda Alam). பெங்கீரான் அப்துல் முபின் அப்போது புரூணையின் முதல்வர் பதவியில் இருந்தார்.
இளவரசர் பெங்கீரான் மூடா பொங்சு
இளவரசர் பெங்கீரான் மூடா பொங்சுவிற்கும்; அமைச்சரின் மகன் பெங்கீரான் மூடா ஆலாமிற்கும் இடையில் ஒரு சேவல் சண்டை போட்டி நடைபெற்றது. அதில் இளவரசர் பெங்கீரான் மூடா பொங்சு தோல்வி அடைந்தார். அமைச்சரின் மகன் பெங்கீரான் மூடா ஆலாம் வெற்றி அடைந்தார். சேவல் சண்டையின் முடிவுகள் தொடர்பாக கருத்து வேறுபாடுகள் ஏற்பட்டன.
இளவரசர் பெங்கீரான் மூடா பொங்சுவின் தோல்வியை பெங்கீரான் மூடா ஆலாம் கேலி செய்தார். அதனால் சினம் அடைந்த இளவரசர் பெங்கீரான் மூடா பொங்சு, பெங்கீரான் மூடா ஆலாமைக் கொன்றுவிட்டு, சம்பவம் நடந்த இடத்தில் இருந்து தப்பிச் சென்றார்.
புரூணை சுல்தான் அப்துல் அக்குல் முபின்
செய்தி அறிந்த பெங்கீரான் அப்துல் முபினும் அவரின் ஆதரவாளர்களும் ஒன்றாகச் சேர்ந்து அரண்மனைக்குச் சென்றனர். பழிவாங்கும் விதமாக, புரூணை சுல்தான் முகமது அலியைத் தூக்கிலிட்டுக் கொன்றனர்.
ஒரு சுல்தான் மகனுக்கும் ஒரு முதல்வரின் மகனுக்கும் இடையில் நடந்த ஒரு சின்ன பிரச்சினை இரு கொலைகளில் போய் முட்ந்தது. அதன் பின்னர் பெங்கீரான் அப்துல் முபின் (Pengiran Abdul Mubin) தன்னை பதினான்காவது புரூணை சுல்தானாக நியமித்துக் கொண்டார். புரூணை சுல்தான் அப்துல் அக்குல் முபின் (Sultan Abdul Hakkul Mubin) (புரூணையின் 14-ஆவது சுல்தான்) என்ற பட்டத்தையும் ஏற்றுக் கொண்டார்.
புரூணை சுல்தானகத்தின் புதிய பெண்டகாரா
முந்தைய சுல்தான் முகமது அலியின் ஆதரவாளர்களைச் சமாதானப்படுத்த சுல்தான் அப்துல் அக்குல் முபின் முயற்சிகர் செய்தார். அந்த வகையில் சுல்தான் முகமது அலியின் பேரனான முகயிதின் (Muhyiddin) என்பவரை புரூணை சுல்தானகத்தின் புதிய பெண்டகாராவாக (Bendahara) நியமித்தார்.
சில நாள்கள் கழித்து, முந்தைய சுல்தான் முகமது அலியின் (புரூணையின் 13-ஆவது சுல்தான்) ஆதரவாளர்கள், தற்போதைய சுல்தான் அப்துல் அக்குல் முபினை (புரூணையின் 14-ஆவது சுல்தான்) பழிவாங்கத் திட்டம் தீட்டினார்கள். புதிய பெண்டகாராவாகப் பதவி வகித்து வந்த பழைய சுல்தான் முகமது அலியின் பேரனான முகயிதினை (Bendahara Muhyiddin) தூண்டியும் விட்டார்கள். பெண்டகாரா முகயிதின் முதலில் மறுத்தார். ஆனால் பின்னர் ஒப்புக் கொண்டார். பெண்டகாரா முகயிதினின் ஆதரவாளர்கள்; சுல்தான் அப்துல் அக்குல் முபினின் அரண்மனைகள் மற்றும் மாளிகைகளுக்குள் ஈட்டிகளைப் பாய்ச்சி தொந்தரவுகளைச் செய்தனர்.
புரூணை சுல்தான் முகயிதின்
சுல்தான் அப்துல் அக்குல் முபின், நெருக்கடியை எதிர்நோக்கும் நோக்கத்துடன் பெண்டகாரா முகயிதினின் ஆலோசனையின் பேரில் செர்மின் தீவிற்கு (Chermin Island) தன் அரண்மனையை மாற்றினார்.
சுல்தான் அப்துல் அக்குல் முபின் வெளியேறிய பிறகு, பெண்டகாரா முகயிதின், தன்னை புரூணையின் 15-ஆவது சுல்தானாக புரூணை சுல்தான் முகயிதின் (Sultan Muhyiddin of Brunei) அறிவித்துக் கொண்டார். இதனால், புரூணையில் ஓர் உள்நாட்டுப் போர் தொடங்கியது.
உள்நாட்டுப் போரின் போது, அப்துல் அக்குல் முபின் கினாரூத்து (Kinarut) எனும் இடத்திற்கு (இன்றைய சபா, பாப்பார்) தப்பிச் சென்றார். அங்கு அவர் பத்து ஆண்டுகள் தங்கி இருந்தார். சுல்தான் முகைதினின் தொடர்ச்சியான தாக்குதல்களையும் முறியடித்து வந்தார்.
சூலு சுல்தானகத்தின் தலையீடு
உள்நாட்டுப் போர் நீண்ட காலம் நீடிப்பதால் புரூணை சுல்தான் முகயிதின் கவலைப்பட்டார். சூலு சுல்தானிடம் அவரின் படைகளை அனுப்பி தமக்கு உதவி செய்யுமாறு கேட்டுக் கொண்டார். சூலு சுல்தான் உதவி செய்தால் அதற்கு வெகுமதியாக கிழக்கு சபா நிலத்தை வழங்க உறுதி அளித்ததாகவும் கூறப் படுகிறது.
சூலு சுல்தானுக்கு வெகுமதியாக சபா மாநிலம்
இறுதியில் ஓர் உள்நாட்டுப் போர் நடந்தது. அதில் சுல்தான் முகைதின் வெற்றி பெற்றார். முன்னாள் சுல்தான் அப்துல் அக்குல் முபின் கொல்லப்பட்டார். பின்னர் புலாவ் செர்மின் தீவில் (Pulau Chermin Royal Cemetery) சுல்தான் அப்துல் அக்குல் முபின் அடக்கம் செய்யப்பட்டார்.
புரூணை உள்நாட்டுப் போரின் போது புரூணை சுல்தானுக்கு உதவியதற்காக புரூணை சுல்தானிடம் இருந்து கிழக்கு சபாவை, சூலு சுல்தான் வெகுமதியாகப் பெற்றுக் கொண்டார். இவ்வாறுதான் சபா மாநிலம் புரூணை சுல்தானகத்தில் இருந்து தனித்துப் போனது.
வெளி இணைப்புகள்
பகுப்பு:பிரித்தானிய போர்னியோ பகுப்பு:போர்னியோவின் வரலாறு‎ பகுப்பு:மலேசிய வரலாறு பகுப்பு:சபாவின் வரலாறு‎ பகுப்பு:லபுவான் பகுப்பு:புரூணையின் வரலாறு
அமர்பட்டினம் (சட்டமன்றத் தொகுதி)
அமர்பட்டினம் (சட்டமன்றத் தொகுதி) (தொகுதி எண் : 66) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி சத்னா மாவட்டத்தில் அமைந்துள்ளது.
தற்போதைய சட்டமன்ற உறுப்பினர்
உஜ்ஜைன் மக்களவைத் தொகுதியில் அடங்கியுள்ள அமர்பட்டினம் சட்டமன்றத் தொகுதியின் தற்போதைய உறுப்பினராக இந்திய தேசிய காங்கிரஸ் கட்சியைச் சேர்ந்த ராஜேந்திர குமார்சிங் தாதாபாய் இருக்கிறார்.
தொலைதூர கல்வி குழுமம்
தொலைதூர கல்வி குழுமம் (டிஇசி) என்ற அமைப்பானது, இந்திரா காந்தி தேசிய திறந்தவெளி பல்கலைக்கழகச் சட்டத்தின் கீழ் (1985) புது தில்லியில் உருவாக்கப்பட்டது. இந்த அமைப்பானது, இந்தியாவில் திறந்த பல்கலைக்கழகம் மற்றும் தொலைதூர கல்வி முறை போன்றவற்றை  மேம்பாடுத்துவதும், ஒருங்கிணைப்பு செய்வதும் ஆகும். மேலும் அதன் தரநிலைகளை நிர்ணயிக்கும் பொறுப்பும் இதனிடம் உள்ளது.
இந்தியாவில் திறந்த வெளி பல்கலைக்கழகம் மற்றும் தொலைதூர கல்வி முறைகளை நாட்டிலுள்ள கல்வி முறையின் மேம்பாட்டிற்காகவும் கற்பித்தல், மதிப்பீடு மற்றும் ஆராய்ச்சி போன்றவற்றின்  தரவரிசைகளை நிா்ணியிக்கவும், ஒருங்கிணைப்பதற்கும் தொலைதூர கல்வி குழுமம் தகுதி வாய்ந்ததாக இருப்பதால் பல்கலைக்கழகம் சரியான நடவடிக்கைகள் மூலம் கடமையாற்றுவதற்கு இது துணைப் புரிகிறது. இத்தகைய அமைப்புகளில்; பல்கலைக் கழகத்தின் சமீபத்திய விஞ்ஞான அறிவையும் புதிய கல்வி தொழில்நுட்பத்தையும் முழுமையாகப் பயன்படுத்துவதன் மூலமும், தற்போதுள்ள பல்கலைக்கழகங்களுக்கிடையேயான ஒத்துழைப்புடனும் அதிக நெகிழ்வுத்தன்மையும், பன்முகத்தன்மையும், எளிதில் அணுகுத்தக்க தன்மையும், எளிதில் நகரும் தன்மையும் மற்றும் கண்டுபிடிப்புகளை பல்கலைக்கழக மட்டத்தில் ஊக்குவிக்கும் வகையில் இது துணைப் புரிகிறது. பல்கலைக்கழக சட்டத்தின் 16 ஆம் பிரிவின் கீழ் பல்கலைக்கழகத்தின் அதிகாரத்தின்  தொலைதூர கல்வி கவுன்சில் ஒன்றை நிறுவ வேண்டியது அவசியம் மற்றும் அவசியமாக கருதப்படுகிறது. இந்தியாவில் தொலைதூர கல்வி குழுமம் (டிஇசி) என்பது நாட்டின் திறந்த மற்றும் தொலைதூர கற்றல் (ஒடிஎவல்) அமைப்பின் உயா்ந்த அமைப்பாகும். இது இந்திரா காந்தி திறந்தவெளி பல்கலைகழக 28 வது சட்டத்தின்கீழ், திறந்த பல்கலைக்கழகம் மற்றும் தொலைதூர கல்வி முறை அமைப்பின் உச்சநீதி மன்றமாக செயல்படுவதற்கு இது அதிகாரம் அளிக்கிறது. திறந்த பல்கலைக்கழகம் மற்றும் தொலைதூர கல்வி முறை அமைப்பின் தரநிலைகளின் மேம்பாடு, ஒருங்கிணைப்பு மற்றும் பராமரிப்பு ஆகியவற்றிற்கு இது பொறுப்பாகும். இந்திரா காந்தி திறந்தவெளி பல்கலைகழகத்தின் துணை அதிபர் தொலைதூர கல்வி குழுமத்தின்அதிகாரப்பூர்வ அதிகாரியாவார். ஜூன் 2013, பல்கலைக்கழக மானிய குழு தொலைதூர கல்வி குழுமத்தைத எடுத்துக் கொண்டது. இந்தியாவில் தொலைதூர கல்வித் திட்டங்களை நிர்வகிக்கும் பொறுப்பை தொலைநோக்கு கல்வி பணியகத்தை நிறுவி அதன்  மூலம் செயல்படுத்தியது. யு.ஜி.சி நிறுவனங்களுக்கு நிரல் வாரியாக அங்கீகாரம் பெறும் முன்மொழிவுகளை ஆய்வு செய்ய ஒரு குழுவை அமைத்துள்ளது.
மேற்கோள்கள்
பகுப்பு:வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:இந்தியாவில் கல்வி
மேலபாண்டியாபுரம் அரியநாச்சியம்மன் கோயில்
மேலபாண்டியாபுரம் அரியநாச்சியம்மன் கோயில் தமிழ்நாட்டில் தூத்துக்குடி மாவட்டம், மேலபாண்டியாபுரம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அரிய நாச்சியம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பசுமாசுரன்
இந்து தொன்மவியலின் அடிப்படையில் பசுமாசுரன் (சஸ்கிருதம்:भस्मासुर, பஸ்மாசுரன்) என்பவர் சிவனிடம் வரம் பெற்ற அரக்கனாவார்.
வரலாறு
விஷ்ணு புராணத்தில் மோகினி பஸ்மாசுரனை அழித்தமை பற்றி கூறப்பட்டுள்ளது.
அசுரர்களின் அரசனான பஸ்மாசுரன் என்பவர் சிவபெருமானை நோக்கி தவமியற்றி, தான் யார் தலையில் கைவைத்தால் அவர்கல் சாம்பல் ஆகும் வரம் பெற்றார். அதனை சிவபெருமானிடம் சோதிக்க எண்ணி அவரை துரத்தினார்.
அந்நேரத்தில் திருமால் மோகினி அவதாரம் எடுத்து பசுமாசுரனை தனது அழகினால் மயக்கி காமம் கொள்ளச் செய்தார். மோகம் கொண்ட பஸ்மாசுரனை தன்னுடன் ஆடும் படி கூறி, மோகினி ஆடினாள். அவளுடைய நடன முறைகளை பின்பற்றி ஆடிய பஸ்மாசுரன் தான் பெற்ற வரத்தினை மறந்து தலையில் கைவத்தார். சிவபெருமான் தந்த வரத்தின்படி பஸ்மாசுரன் அழிந்தார்.
ஆதாரம்
பகுப்பு:அரக்கர் பகுப்பு:இந்து தொன்மவியல்
அசுவினி ஐயர் திவாரி
அசுவினி ஐயர் திவாரி (Ashwiny Iyer Tiwari) (பிறப்பு அக்டோபர் 15 1979) என்பவர் எழுத்தாளர் மற்றும் இயக்குநர் (திரைப்படம்) ஆவார்.சில ஆண்டுகள் தொலைக்காட்சி விளம்பரங்களில் பணிபுரிந்தார். அதன் பிறகு நில் பட்டே சன்னட்டா எனும் நகைச்சுவைத் திரைப்படத்தை 2016 இல் இயக்கினார். இதற்கு நல்ல வரவேற்பு கிடைத்ததனால் அம்மா கணக்கு என்ற பெயரில் தமிழ் மொழியில் திவாரி இயக்கினார். இதனை தனுஷின் உண்டர்பார் நிறுவனம் தயாரித்தது. 2017 ஆம் ஆண்டில் நடைபெற்ற பிலிம்பேர் விருதுகள் நிகழ்ச்சியில் சிறந்த இயக்குநருக்கான விருதை "பேரெய்லி கி பர்ஃபி" எனும் நகைச்சுவைத் திரைப்படத்திற்காகப் பெற்றார்.
ஆரம்பகால வாழ்க்கை
அசுவினி ஐயர் அக்டோபர் 15, 1979 இல் தமிழ் இந்து சமயக் குடும்பத்தில் பிறந்தார். பின் மகாராஷ்டிராவிலுள்ள மும்பையின் புறநகர்ப்பகுதியான முலுண்டுவில் வாழ்ந்து வந்தார். இவர் புனித மேரி கான்வென்ட் பள்ளியில் பள்ளிப்படிப்பை முடித்தார். பின் எஸ் ஐ இ எஸ் கல்லூரியில் வணிகம், பொருளாதார பிரிவில் பட்டம் பெற்றார். கலையின் மீது கொண்ட ஆர்வத்தினால் தனது தாயை சமாதானம் செய்து கலைப் பள்ளியில் சேர்ந்தார். இவரது தாய் லட்சுமி சுப்ரமணியன் முலுண்டுவில் உள்ள எஸ். எம். பி. ஆர் பள்ளியில் பேராசிரியராகப் பணிபுரிந்தார். அசுவினியின் கணவர் நிதிஷ் திவாரியும் எழுத்தாளர் மற்றும் இயக்குநர் ஆவார்.
விளம்பரம்
மும்பையிலுள்ள சோபியா தொழில்நுட்பப் பயிலகத்தில் வணிக விளம்பரத்திற்காகப் தங்கப் பதக்கம் பெற்றார். இந்தியாவிலுள்ள லியோபர்னட் விளம்பர நிறுவனத்தில் சுமார் பதினைந்து ஆண்டுகள் பணிபுரிந்தார். இவர் பல்வேறு விருதுகளைப் பெற்றுள்ளார். குறிப்பாக படைப்பாற்றலுக்கான கேன்ஸ் லயன்ஸ் சர்வதேச விருது, நியூயார்க் நகர திருவிழா விருது, ஒன் ஷோ விருது, புரோமக்ஸ் விருது மற்றும் கோவா திருவிழா விருதுகளைப் பெற்றுள்ளார். திரைப்படங்களை இயக்கத் துவங்கிய பிறகு லியோ பர்னட் நிறுவன வேலையில் இருந்து விலகினார்.
திரைப்படம்
இவர் இயக்கிய பேரெய்லி கி பர்ஃபி எனும் நகைச்சுவைத் திரைப்படத்திற்காக 2017 ஆம் ஆண்டு ஜீ தொலைக்காட்சியின் சினிமா விருது நிகழ்ச்சியில் சிறந்த இயக்குநருக்கான விருதைப் பெற்றார். இவர் இயக்கிய முதல் குறும்படமான காலை உணவு என்ன? (வாட்ஸ் ஃபார் பிரேக்ஃபாஸ்ட்) 2012 ஆம் ஆண்டிற்கான தாதாசாகெப் பால்கே விருது வென்றது. இவரின் முதல் திரைப்படமான நில் பட்டே சன்னட்டா எனும் நகைச்சுவைத் திரைப்படத்தை 2016 இல் இயக்கினார். இதில் ஸ்வரா பாஸ்கர் முக்கியக் கதாப்பாத்திரத்தில் நடித்தார். . தெ நியூ கிளாஸ்மெட் (புதிய தோழன்) எனும் பெயரில் சர்வதேச அளவில் இந்தத் திரைப்படம் வெளியானது. மேலும் வணிக ரீதியிலும் விமர்சன ரீதியிலும் நல்ல வரவேற்பைப் பெற்றது. இதன் சீர்தூக்கிப் பார்க்கும் சிக்கல் மிகுந்த கதைக்காகவும், அதனைக் கையாண்ட விதத்திற்காகவும் இவர் புகழப்பட்டார். பின் அதே ஆண்டு ஜூன் 24 இல் இந்தக் கதையினை தமிழ் மொழியில் அம்மா கணக்கு என்ற பெயரில் மொழிமாற்றம் செய்து வெளியிட்டனர்.
2016 ஆம் ஆண்டில் நில் பாட்டே சன்னதா எனும் திரைப்படத்தை இயக்கினார். இதனை ராஞ்சனா திரைப்படத்தை இயக்கிய ஆனந்த். எல். ராயின் கலர் எல்லோ நிறுவனத்துடன் ஜார் பிக்சர்ஸ் மற்றும் ஆப்டிகஸ் இன்க் நிறுவனம் தயாரித்தது. எராஸ் நிறுவனம் இதனை வெளியிட்டது.
இந்தியாவில் உள்ள பெமினா இதழ் நடத்திய ஓட்டெடுப்பில் 2016 இன் சக்திவாய்ந்த பெண்கள் பட்டியலில் இவர் தேர்வானார். 2016 ஆம் ஆண்டு டெட் மாநாட்டில் பேசுவதற்கு அழைப்பு விடுத்தனர்.
கே. வி. இராமலிங்கம்
'''கே. வி. இராமலிங்கம்''' ஓர் தமிழக அரசியல்வாதி. ஈரோடு மேற்கு தொகுதியிலிருந்து தமிழக சட்டபேரவை உறுப்பினராக தேர்ந்தெடுக்கப்பட்டவர். பதினான்காவது சட்டமன்றத்தில் (2011 முதல்) தமிழக அரசின் பொதுப் பணித்துறை அமைச்சராக பணியாற்றி வருகிறார். இவர் அனைத்திந்திய அண்ணா திராவிட முன்னேற்றக் கழகம் கட்சியை சார்ந்தவர்.
சார்ல்ஸ் பெர்ரோமியோ
சார்லசு பொர்ரோமியோ (Charles Borromeo) (பிறப்பு 1 திசம்பர் 1958 ) என்பவர் ஒரு முன்னாள் இந்தியத் தடகள வீரர் ஆவார். 1982 ஆம் ஆண்டில் நடைபெற்ற தில்லி ஆசிய விளையாட்டுப் போட்டிகளில் 1:46:81 என்ற சாதனை நேரத்துடன் தங்கப் பதக்கம் வென்றமைக்காக அருச்சுனா விருது பெற்றார். இவர் இலாசு ஏஞ்சல்சில் நடைபெற்ற 1984 கோடைக்கால ஒலிம்பிக்க விளையாட்டுப் போட்டிகளில் இந்தியாவைப் பிரதிநிதித்துவப்படுத்தினார். இவர் புகழ் வெளிச்சத்தில் இருந்த காலகட்டம் குறுகியதாக இருக்கலாம். ஆனால், இவரது திறன்வாய்ந்த முயற்சிகள் இவருக்கு இந்தியாவின் மிக உயர்ந்த குடிமக்களுக்கு வழங்கப்படும் விருதுகளில் ஒன்றான பத்மசிறீ விருதினை 1984 ஆம் ஆண்டில் பெற்றுத்தந்தது. தனது ஓய்விற்குப் பிறகு, இவர் இந்தியாவில் விளையாட்டினை தேசிய அளவிற்கு உயர்த்தும் பணியில் தொடர்ந்து ஈடுபட்டு வந்தார். இந்தியாவில் சிறப்பு ஒலிம்பிக் பாரத் என்ற அமைப்பில் தேசிய விளையாட்டுத்துறை இயக்குநராகப் பணியாற்றினார்.
தொடக்க கால வாழ்க்கை
இவர் இந்தியாவின் தமிழ்நாடு சிவகங்கை மாவட்டம் தேவகோட்டை என்ற ஊரில் 1958 ஆம் ஆண்டு திசம்பர் 1 ஆம் நாள் பிறந்தார். இவர் தேவகோட்டையில் உள்ள முத்தாத்தாள் நடுநிலைப் பள்ளியிலும், தே பிரித்தோ மேல்நிலைப் பள்ளியிலும் தனது பள்ளிக்கல்வியை முடித்தார்.
தனது உயர்கல்வியைத் தொடர இவர் அகமதாபாது சென்றார். அங்கு புனித சேவியர் கல்லூரியில் பட்டம் பயின்றார். தனது கல்லூரிக் காலத்திலும் விளையாட்டில் இவர் காட்டிய திறமை இவருக்கு நற்பெயரை ஈட்டித் தந்தது. சிறந்த விளையாட்டு வீரர் என்ற விருதினையும் பெற்றுத்தந்தது. 1978 ஆம் ஆண்டில் பல்கலைக்கழகங்களுக்கிடையேயான போட்டிகளில் இவரது சாதனை நேரமானது இவருக்குத் தேசிய மற்றும் சர்வதேச அளவிலான கவனத்தைப் பெற்றுத் தந்தது. 1979 ஆம் ஆண்டில் மெக்சிக்கோ நகரத்தில் நடைபெற்ற 1979 கோடைக்கால யுனிவெர்சியேடு போட்டிகளில் இந்தியாவைப் பிரதிநிதித்துவப்படுத்தும் வாய்ப்பினையும் இவர் பெற்றார்.
தொழில் வாழ்க்கை
1979 ஆம் ஆண்டில் இவர் டாட்டா ஸ்டீல் நிறுவனத்தில் விளையாட்டு உதவியாளராகப் பணியில் சேர்ந்து எண்ணற்ற தடகளப் போட்டிகளில் பங்கேற்றார்.
1982-ஆம் ஆண்டில் புகழ் வெளிச்சத்திற்கு வந்தார். மும்பையில் நடைபெற்ற ஆறு நாடுகளுக்கிடையேயான தடகளப் போட்டியில் முதலிடத்தைப் பெற்றார். கோழிக்கோட்டில் நடைபெற்ற மாநிலங்களுக்கிடையேயான போட்டியில் வாகையாளரானார். மேலும், won the Gold at the Pakistan National Games at பெசாவரில் நடைபெற்ற பாக்கித்தானிய தேசிய விளையாட்டுப் போட்டிகளில் தங்கம் வென்றார். சீனாவில் பெய்ஜிங்கில் நடைபெற்ற சர்வதேச விளையாட்டுப் போட்டிகிளல் வெண்கலம் வென்றார். இந்தியத் தடகள அணி ஜெர்மனிக்குச் சுற்றுப்பயணம் சென்றபோது தலைமை தாங்கினார்.
ஜகார்த்தாவில் நடந்த ஆசிய தடகளப் போட்டியிலும், 1985 ஆம் ஆண்டு டாக்காவில் நடந்த தெற்காசிய கூட்டமைப்பு விளையாட்டுப் போட்டியிலும் இந்திய அணியின் அணித்தலைவராக பொரோமியோ இருந்தார். இரண்டு போட்டிகளிலும் வெள்ளி வென்றார். 1986 ஆம் ஆண்டு தனது 28வது வயதில், மீண்டும் மீண்டும் முழங்கால் பிரச்சனைகளை அனுபவித்து வந்த அவர், ஒரு தடகள வீரராக ஓய்வு பெற்றார்.
இந்திய அரசு இவருக்கு 1982 ஆம் ஆண்டில் அருச்சுனா விருதினையும் 1984 ஆம் ஆண்டில் பத்மசிறீ விருதினையும் கொடுத்து கௌரவித்தது.
ஓய்விற்குப் பிந்தைய பணிகள்
ஓய்விற்குப் பிந்தைய காலகட்டத்தில் பொர்ரோமியோ சிறப்பு ஒலிம்பிக்கில் கவனம் செலுத்தத் தொடங்கினார். இவர் சிறப்பு ஒலிம்பிக் பாரத் என்ற அமைப்பில் தேசிய விளையாட்டு இயக்குநர் பணியாற்றினார். இது சிறப்பு ஒலிம்பிக்கின் இந்தியக் கிளை அமைப்பாகும். மன வளர்ச்சி குன்றிய மக்களுக்கான விளையாட்டு மேம்பாடு குறித்து இந்த அமைப்பு கவனம் செலுத்தியது. இவர் விளையாட்டுகளுக்கான கூட்டமைப்பில் 2005 ஆம் ஆண்டு வரை பணியாற்றினார்.
மேற்கோள்கள்
பகுப்பு:1958 பிறப்புகள் பகுப்பு:வாழும் நபர்கள் பகுப்பு:சிவகங்கை மாவட்ட நபர்கள் பகுப்பு:அருச்சுனா விருது பெற்றவர்கள் பகுப்பு:துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
இ. கே. தி. சிவகுமார்
'''இ. கே. தி. சிவகுமார்' (E. K. T. Sivakumar'', பிறப்பு: செப்டம்பர் 28, 1968) ஒரு இந்திய வேதியியலாளர் ஆவார். இவர் அண்ணா பல்கலைக்கழகத்தில் நேனோ அறிவியல் மற்றும் தொழில்நுட்ப மையத்தில் வருகைப் பேராசிரியராக 9 ஆண்டுகளுக்கு மேல் பணியாற்றித் தற்போது செராமிக் தொழில்நுட்பத் துறையில் பணியாற்றி வருகிறார். "வளரும் அறிவியல்" இதழின் ஆசிரியராகவும் உள்ளார்.
வாழ்க்கைக் குறிப்பு
சிவகுமார் திருத்தணியை அடுத்த பொதட்டூர்பேட்டையில் நல்லாசிரியர் விருதுப் பெற்ற டாக்டர்.இ.கே.திருவேங்கடம்-விஜயா தம்பதியனரின் மூத்த மகனாகப் பிறந்தவர். சிவகுமார் தற்போது சென்னை அண்ணா பல்கலைக்கழகத்தில் செராமிக் தொழில்நுட்ப மையத்தில் பணியாற்றி வருகிறார். அத்துடன், இளைஞர்களுக்கும் குழந்தைகளுக்கும் அறிவியல் பற்றிய கட்டுரைகளை எழுதுகிறார். மார்ச் 2015 இல் பாபாசி என்ற அமைப்பினரால் 'சிறந்த குழந்தைகள் அறிவியல் எழுத்தாளர் விருது 2015' வழங்கப்பட்டது. தமிழில் 'வளரும் அறிவியல்' என்ற காலாண்டு இதழின் ஆசிரியர் ஆவார். இவரது வாழ்க்கைப்பயணத்தைப் பற்றி, சிகரத்தை நோக்கி இ. கே. தி. சிவகுமார் என்ற தமிழ் நூலிலும், "A Scientist On a Social Mission" என்ற ஆங்கில நூலிலும் தெளிவாகக் குறிப்பிடப்பட்டுள்ளது.
கல்வி மற்றும் சமுதாயப் பணிகள்
இவர் து. கோ. வைணவக் கல்லூரியில் வேதியியல் இளங்கலைப் படிப்பை முடித்து, குருநானக் கல்லூரியில் வேதியியலில் முதுகலை முடித்துள்ளார். 1993 ஆம் ஆண்டில் அண்ணாமலைப் பல்கலைக்கழகத்தில் பி.எட் முடித்தார். இந்தியாவின் சென்னைப் பல்கலைக்கழகத்தின் மாநிலக் கல்லூரியில் 2001 ஆம் ஆண்டில் வேதியியலில் முனைவர் பட்டத்தைப் பெற்றார்.
தொழில்
1991 இல் முதுகலைப் பட்டம் முடித்த பின்னர், அவரது முதலில் சென்னை புஷ் போக் ஆலன் இந்தியா நிறுவனத்தில் தரக் கட்டுப்பாட்டு நிர்வாகியாகப் பணிக்குச் சேர்ந்தார். பணிபுரியும் போதே, இவர் வேதியியலில் தனது பி.எட் படிப்பை முடித்தார். பின்னர், அமிர்தாஞ்சன் ஹெல்த்கேரின் ஆராய்ச்சி மற்றும் மேம்பாட்டுப் பிரிவில் தனது பயணத்தைத் தொடங்கினார்.
கடந்த 15 ஆண்டுகளுக்கு மேலாக அறிவியல் துறை விஞ்ஞானியாக சிறப்பாக பணியாற்றிய இவரது அறிவியல் ஆய்வுப் பணிகளை சிறப்பிக்கும் விதமாக இவருக்கு இந்திய அளவில் "அறிவியல் அறிஞர் - 2008" விருதினை புதுதில்லியில் உள்ள நேசா வழங்கி சிறப்பித்துள்ளது.சென்னை அண்ணா பல்கலைக்கழக நேனோ அறிவியல் தொழில்நுட்ப மையத்தில் 9 ஆண்டுகளாக பணியாற்றி, தற்போது செராமிக் தொழில்நுட்பத் துறையில் பணியாற்றி வருகிறார். இவர் தேசிய மற்றும் பன்னாட்டு அளவில் பல்வேறு ஆராய்ச்சி மற்றும் ஆய்வுக் கட்டுரைகளை சமர்ப்பித்து பங்கேற்றுள்ளார்.